google/wiki40b huggingface dataset:
Bei Dao

Liv og virke

Som tenåring var Bei Dao rødegardist og en entusiastisk disippel av Mao Zedong som fulgte opp kulturrevolusjonens slagord, ofte ved bruk av makt. Han utviklet tvil om kulturrevolusjonen, tok avstand fra den, og ble da utsatt for forfølgelse fra andre rødegardister. Det gikk også hardt ut over hans familie; hans sønn ble drept. Selv ble Bei Dao «omskolert» som bygningsarbeider de neste elleve årene.
Bei Dao og Mang Ke grunnla et tidsskrift ved navn Jīntiān 今天 («I dag»), som var tåkedikteres fremste talerør fra 1978 til 1980, da det ble forbudt. Verkene til tåkedikterne og særlig Bei Dao var en inspirasjon for prodemokratibevegelsene i Kina. Størst innflytelse fikk diktet   «Huídá» («Svaret»), som ble skrevet under Tiananmendemonstrasjonene i 1976, som han deltok i.
Så sent som i 1988 mottok han Folkerepublikken Kinas statspris for beste diktverk.
Diktet Huídá ble hentet frem igjen som et samlingspunkt for prodemokratibevegelsen, og dukket opp på dazibaoer under Tiananmenprotestene i 1989. drapene var Bei Dao på en litteraturkonferanse i Berlin.  En av grunnene til at han ikke prøvde å reise tilbake, var at han hadde skrevet et åpent brev til Deng Xiaoping der han gikk inn for løslatelse av forfatteren Wei Jingsheng – etter dette var faren for arrestasjon og kanskje henrettelse overhengende.  (Tre andre av tåkedikterne, Gu Cheng, Duo Duo og Yang Lian, havnet også i eksil). Hans kone Shao Fei og deres datter fikk ikke lov til å forlate Kina før etter seks år.
Han fikk ikke lov til å vende tilbake til Folkerepublikken Kina før i 2006, men da bare til Hongkong, der han hadde fått en undervisningsstilling. Han slo seg da ned i Hongkong og var bare på noen korte besøk i Fastlands-Kina.
Etter 1987 har Bei Dao bodd og undervist i England, Tyskland, Norge, Sverige, Danmark, Nederland, Frankrike og USA.  Hans arbeider er blitt oversatt til 30 språk (2007). Bei Dao fortsatte sitt forfatterskap i eksil, som etterhvert bragte ham til Hongkong. I 1997 startet han på nytt tidsskriftet Jīntiān, sammen med en gruppe likesinnede forfattere i eksil som var blitt enige om dette i Oslo, oppmuntret av skotske professor i kinesisk litteratur Bonnie S. McDougall, da ved Universitetet i Oslo, i 1990. Tidsskriftets redaksjon var først i Oslo, og flyttet så rundt til Stockholm, New York City og til Southern Oaks; det har samarbeidet med et forlag i Taiwan og senere i Hongkong.  Det regnes som et ledende tidsskrift for kinesisk avantgardistisk diktning.
Fra 1997 la Bai Dao til side poesien, og begynte å skrive prosa. Dette har han bestemt seg for å omgjøre, slik at han fra 2008 igjen vil utgi poesi.  Han frykter at Folkerepublikken Kina midt i all sin nye velstand er i ferd med å miste evnen til å reflektere, og har mistet kontakten med sin sjel, og at landets intellektuelle ikke har krefter eller sjanse til å oppfylle sin oppgave med å pleie landets sjel.
Slaget ved Trincomalee

De britiske skipene

Superb 74
Hero 74
Sultan 74
Burford 70
Monarca 70
Eagle 64
Exeter 64
Magnanime 64
Monmouth 64
Sceptre 64
Worcester 64
Isis 50

De franske skipene

Héros 74
Annibal 74
Illustre 74
Orient 74
Artésien 64
Ajax 64
Brillant 64
Bizarre 64
Sévère 64
Sphinx 64
Vengeur 64
Saint Michel 60
Flamand 50
Hannibal 50
Consolante 36
The Perry Bible Fellowship

The Perry Bible Fellowship (eller PBF) er en stripeserie av Nicholas Gurewitch. Den ble opprinnelig publisert i Syracuse Universitys studentavis The Daily Orange. Serien er vanligvis tre til fire ruter lang, og tar ofte i bruk forskjellige tegnestiler for å fremheve poengene. Nicholas Gurewitch bruker ofte emner som ironi, religion, krig, seksualitet, science fiction, selvmord, vold, og død blandet med barnefantasi og klisjeer for å skape uventet og morbid humor.
Seriens tittel kommer fra en kirke i Maine.
Victoriaprisen

Victoriaprisen (svensk: Victoriapriset), tidigere: Victoriastipendiet er en svensk pris som tildeles en svensk idrettsutøver. Prisen er delt ut siden 1979, og deles ut i Borgholm på Kronprinsessen Victorias bursdag 14. juli.
Chrysler PT Cruiser

Utvikling

PT Cruiser var opprinnelig ment som en Plymouth-modell før Chrysler fusjonerte med Daimler-Benz. Den gang hadde Chrysler planlagt et helt nytt modellprogram for Plymouth-merket. Da fusjonen var et faktum fantes det ikke lenger noen tro på Plymouth som et eget bilmerke, og det ble nedlagt. Dermed ble PT Cruiser lansert som Chrysler.
Burton United FC

Historie

I 1901 slo Burton Swifts og Burton Wanderers seg sammen. Swifts hadde spilt i Football League siden 1892 mens Wanderers, som hadde vært medlemmer av Football League fra 1894 til 1897, på dette tidspunktet var med i Midland League. Det var uvanlig at småbyer som Burton hadde to Football League-klubber og Burton-publikummet hadde derfor store forventninger forbundet med sammenslåingen av de to klubbene. Burton United overtok plassen til Burton Swifts i 2. divisjon og benyttet også Swifts' hjemmebane Peel Croft. 
Men resultatene sto slett ikke til forventningene og allerede i 1907 kom klubben på sisteplass i 2. divisjon og ble ikke gjenvalgt til Football League. Burton United ble så medlemmer av Birmingham & District League og ble i tillegg medlemmer av Southern League i 1909. Klubben kom på sisteplass i Birmingham & District League og nest sisteplass i Southern League i 1909/10-sesongen. De valgte så å legge ned driften. Restene av Burton United ble innlemmet i naboklubben Burton All Saints, som i 1924 skiftet navn til Burton Town. I 1950 ble Burton Town slått sammen med Burton Albion.
Norddal sparebank

Norddal sparebank var en norsk sparebank stiftet ved årsskiftet 1870/1871 i Norddal på Sunnmøre. Banken åpnet 9. januar 1871 i kommunehuset på Sylte. Banken gikk i 1985 inn i sammenslutningen Sparebanken Møre.
Piratförlaget

Piratförlaget er et svensk forlag grunnlagt i 1999.
Forlaget har en svært begrenset bokliste på et femtentalls bøker hvert år, men trykker bøkene i for svensk forlagsbransje store opplag og har mange av Sveriges mest leste forfattere i sin stall. Forlagets profil er å bare satse på forfattere som regnes som «sikre kort», men å tilby disse gode kontrakter. Dette har vakt en del debatt i Sverige.
Forlaget ledes av Ann-Marie Skarp (gift med Jan Guillou), som sammen med Liza Marklund og Jan Guillou eier forlaget.
Piratförlaget eier 40% av aksjene i den norske søsterbedriften Piratforlaget.
Dushan

Dushan (kinesisk: 独山县; pinyin: Dúshān Xiàn) er et fylke i det autonome prefektur Qiannan Buyei Miao i provinsen Guizhou i Folkerepublikken Kina. 
Befolkningen var på 321 462 innbyggere i 1999.

Samferdsel

Kinas riksvei 210 løper gjennom området. Riksveien begynner i Baotou i Indre Mongolia, fører gjennom Yan'an, Xi'an, Chongqing og Guiyang og ender opp i Nanning i Guangxi.
Christian August av Slesvig-Holsten-Gottorp

Hemmelig forbindelse med Sverige

Christian August lovet vennskap og nøytralitet under Danmark-Norges krig mot Sverige, men sto allikevel i hemmelig forbindelse med svenskene. Han slapp offiseren Magnus Stenbock inn i Tønning i 1713, hvilket ga Frederik IV anledning til å inndra den hertugelige delen av Slesvig.
I sitt ekteskap med Albertine Friederike av Baden-Durlach (1682-1755) ble han blant andre far til kong Adolf Fredrik av Sverige og fyrstbiskop Carl August.
Josip Pivarić

Landslaget

Han ble tatt ut i Kroatias tropp til VM i fotball 2018 i Russland.
SIF stadion

Tilskuerrekordene

Tilskuerrekorden på stadionområdet er omtrent 19 000 tilskuere på NM semifinale kampen mellom Viking og Asker den 18. oktober 1953, som Viking vant 1-0 etter omkamp. For «hjemmelaget» SIF er tilskuerrekorden på 15 266 i Hovedserie-kampen mellom Stavanger IF og Viking den 17. august 1960, som Viking vant 1-0.
Claveria (Cagayan)

Claveria er en by og kommune i den filippinske provins Cagayan. Den ligger nordvest i provinsen, omtrent så langt nord som man kan komme på øya Luzon. 
I 2015 var befolkningen på 29.921 innbyggere.
Sønnenfor ligge provinsen Apayao. En bukt nordvest i kommenen, Claveria Bay, er oppkalt etter byen. Et fyr står ved kysten, og her er det en stor strand. Rett bak rager over 600 meter høye fjell.
Labradorand

Camptorhynchus

Camptorhynchus er slektalLabradoranda tilhører. Den er også eneste art i slekta.
Risotto

Risotto er en italiensk risrett. Opprinnelsen til retten er fra den flate Posletta i Nord-Italia, hvor risdyrking er vanlig, altså den østre delen av Piemonte, Lombardia og Veneto.
Grunnlaget for risotto er rundkornede ristyper som arborio, carnaroli og vialone nano. Denne risen skiller ut store mengder stivelse under koking, omtrent som den norske grøtrisen.

Risotto i måltidet

Risotto er en primo, en forrett, og et alternativ til pasta, suppe (minestre), gnocchi (pastasort) eller polenta (dampet mais). Etter primo kommer så secondo, hovedretten. Risotto er dermed ikke et fullverdig måltid, men skal sørge for karbohydrater. Dette er forklaringen på at risotto ofte ikke er tilsatt kjøtt eller fisk, og oftest serveres i begrensede mengder.

Tillaging av risotto

Risotto lages gjerne med løk eller sjalottløk i en panne med olivenolje. Risottorisen stekes til risen er blank, men ikke brunet. Så tilsettes en mindre mengde kraft som så kokes inn under stadig omrøring. Dette gjentas flere ganger til risen er myk, og stadig omrøring gjør at stivelsen frigjøres fra risen og skaper en kremaktig konsistens. Risen skal gjerne være litt al dente, dvs. at den skal gi tyggemotstand, og inneholde nokså mye fuktighet, italienerne sier all'onda, med bølger. I en enkel risotto rører man så inn klumper av kaldt smør og revet parmesan.

Tilsetninger og varianter

Risotto serveres gjerne i den enkle, klassiske formen uten mange tilsetninger. Risotto alla milanese er tilsatt safran, mens risotto al barolo er smakssatt med rødvin.
Imidlertid er det også svært vanlig å tilsette grønnsaker, slik som artisjokker, sopp, squash eller asparges. En klassisk rett fra Venezia er risi e bisi, som er risotto tilsatt erter.
Kjøtt, fisk og skalldyr kan også inngå i en risotto. Imidlertid kutter man gjerne parmesanosten i en risotto med fisk. Risotto al nero di seppia er blekksprutrisotto farget svart med blekket fra blekkspruten.
Utenfor Italia har risottonavnet vært mye brukt og misbrukt på risretter av alle slag. Toro markedsførte i mange år en poserisotto som egentlig ikke var annet enn en alminnelig gryterett med grønnsaker, som skulle tilsettes kjøttdeig.
Masselinjen

Masselinjen (kinesisk: 群众路线, pinyin: Qunzhong luxian) er en metode som ble utviklet av Mao Zedong og Kinas kommunistparti i det øyemed å lede folket, «massene». Folkemassene er den kraft i samfunnet som frembringer forandring, og ifølge Mao var bøndene dem som skulle utgjøre denne forandrende kraft.
Tanken om masselinjen ble utformet tidlig. Man finner den nokså utviklet i en tale Mao holdt sommeren 1943 – noen av dens sentrale avsnitt ble senere medtatt i sitatboken Maos lille røde.
Maos tanker tilpasset marxismen til en politisk ideologi som kunne bringe en kommunistisk revolusjon til seier i det for det meste ikke-industrialiserte kinesiske samfunn. Maos hypotese var at bøndene kunne bli drivkraften for en kommunistisk omveltning, men at det bare ville skje dersom partieliten var villig til å forkynne det revolusjonære budskap på grasrotnivå på en måte som landsbybefolkningen var i stand til å begripe. Dette innebar en prosess der det gjaldt å få de ledende partikadre til å sette seg inn i de lokale realiteter, og prøve å integrere bøndenes nære problemer med partiprogrammet.
Beverly Hills Cop III

Beverly Hills Cop III er en action-komedie fra 1994 med Eddie Murphy og regissert av John Landis, som tidligere hadde jobbet med Murphy på Trading Places og Coming to America. Det er den tredje filmen i Beverly Hills Cop-serien.
Murphy er tilbake som Detroit purk Axel Foley, som igjen returnerer til Beverly Hills, California for å stoppe en gjeng falskmyntnere, ansvarlig for drapet på sjefen sin. Foley teamer opp med sin venn, Beverly Hills detektiv Billy Rosewood (Judge Reinhold) og hans etterforskning fører ham til en fornøyelsespark kalt Wonder World. Filmen har en rekke gjesteopptredener av kjente film personligheter inkludert Robert B. Sherman, Arthur Hiller, John Singleton, Joe Dante, spesial effekt legenden Ray Harryhausen, og George Lucas som en misfornøyd attraksjons turist.
Beverly Hills Cop III ble utgitt 25. mai 1994 og spilte US $ 42 millioner i USA, og over $ 77 mill. kroner i det utenlandske billettkontoret. Filmen ble vurdert av kritikere og riktignok av Murphy selv som den mest skuffende filmen i serien.
Trine Østergaard

Klubb

Østergaard startet å spille håndball for den lokale klubben Galten, men meldte som 17-åring overgang til Team Ikast og debuterte for Midtjylland i Damehåndboldligaen i 2008.
Siden 2017/18-sesongen har Østergaard spilt for Odense og vant Damehåndboldligaen 2018/19.

Landslag

22. april 2011 debuterte Østergaard for det danske kvinnelandslaget mot Russland.
Hun ble tatt ut i bruttotroppen til Håndball-EM 2012 for kvinner i Serbia, men var ikke blant de 16 utvalgte. Året etter var hun imidlertid en del av den danske troppen under Håndball-VM 2013 samme sted. Til tross for at hun var mesterskapsdebutant, var hun den danske spilleren som fikk mest spilletid i mesterskapet.
Trautgruva

Trautgruva ligger i Nord-Odal, og er den største gruva som har vært i drift i kommunen. Den er 100 meter lang og 10–20 meter bred. 
I perioden 1770 til 1830 ble det utvunnet jernmalm som ble fraktet til Odals Verk i Sør-Odal. For å få ut malmen i Trautgruva ble det først brukt fyrsetting og senere også bergkrutt. Ved fyrsetting ble setteved stilt opp mot veggen der det skulle brytes malm. Når setteveden brant ble fjellet varmt og sprakk, slik at malmen kunne brytes og heises opp av gruva.

Vannkunsten

Det som var spesielt med Trautgruva var det mekaniske lensesystemet – en såkalt vannkunst – som pumpet vann ut av gruva. Vannkunsten ble også kalt vasskonsta eller bare konsta på odøling.
Kunsten besto av et vannhjul, som var 8 meter i diameter, og et 800 meter langt stangfelt i tillegg til selve pumpeinnretningen.
I begynnelsen ble vann heist opp, men etterhvert ble tilsiget for stort. Det var da en måtte bygge den avanserte vannkunsten, for å lense gruva. Vannhjulet som drev pumpeverket måtte legges 800 meter fra gruva. Kraften fra hjulet ble overført denne lange veien til pumpene via et stangfelt. Stolpene i stangfeltet var støttet opp av steinfundamenter og hadde en bevegelig horisontal stokk oppå. 
På hver side av disse var det sammenkoblede trestenger som var forbundet med vannhjulets veivaksel slik at trestangen på den ene siden gikk framover når den andre gikk bakover. Ved gruva ble stangfeltet vendt 90 grader ned i sjakten, der det drev en rekke stempelpumper som var laget av tre.
Stangfeltet er et av de lengste som er kjent i Norge.
Malmen ble fraktet med hest og slede på vinterstid til Odals Verk. Ruta gikk på isen over Råsen og Storsjøen, en tur på to døgn. En malmlast veide omtrent 600 kilogram.

I dag

Restene av anlegget er godt bevart og kan ses ved å følge skiltet tursti. Nord-Odal kommune har rester av anlegget og en modell av vannkunsten i sin lokalsamling.
Splitt og hersk

Splitt og hersk (latin: divide et impera) er en angrepsmetode, problemløsningsmetode respektive krigføringsmetode som går ut på å dele opp en større sammenheng i mindre deler. Forhåpningsvis kan deretter disse mindre deler behandles enklere enn den større mer komplekse sammenhengen.

Historie

Historisk passer uttrykket blant annet på romernes krigføringsmetode, som gikk ut på å skille mindre stammer fra hverandre, slik at disse kunne bekjempes en og en i små grupper i stedet for som en stor hær.
Uttrykket ble muligens benyttet første gang av italienske forfattere på 1600-tallet, men termen er også blitt tilskrevet Filip II av Makedonia (διαίρει καὶ βασίλευε, diaírei kaì basíleue), Julius Cæsar, Ludvig XIV (diviser pour régner) og Niccolò Machiavelli.
Rosen Kirilov

Internasjonal karriere

Kirilov spilte i årene mellom 1998 og 2006 totalt 51 landskamper for Bulgarias herrelandslag. Han deltok blant annet ved VM i fotball 1998 og EM i fotball 2004.
Brukernettverk

Et brukernettverk er et sosialt eller faglig nettverk av brukere av en offentlig tjeneste, en programvare eller noe annet. Nettverket har en flat struktur, det vil si er uformelt og organisert av brukerne selv slik at de fritt kan ha kontakt, utveksle erfaringer og hjelpe hverandre innen sitt interesseområde.

Brukernettverk innen datateknologi

Innen fri programvare benyttes begrepet brukernettverk (på engelsk community) om alle brukerne av en bestemt programvare og relasjonene mellom disse, samt hvordan disse jobber sammen med å bruke, studere, endre og forbedre den bestemte programvaren. 
Brukerutviklet fri programvare utvikles via disse brukernettverkene. Denne prosessen sammenlignes ofte med biologisk evolusjon ved at hver bruker har muligheten til å forbedre programvaren.
Tradisjonell proprietær programvare vil aldri kunne utvikle seg på denne måte, fordi en slik utvikling er avhengig av alle de fire frihetene.
Sandøsundleden

Sandøsundleden er en skipsled gjennom skjærgården langs østsiden av Nøtterøy og Tjøme i Oslofjorden. Leden fører fra Tønsberg i nord til Sandøsund på Hvasser i sør, og passerer bl.a. Mågerøflaket. Fra Oslofjorden er det flere mulige innseilinger til Sandøsundleden, bl.a. forbi øya Leistein.
Jakob Sauers hus

Jakob Sauers hus i Västerlånggatan 29 i Gamla stan, Stockholm, ble bygd på 1300-tallet og ombygd på 1600-tallet. Huset ble endret i 1780 av arkitekt L. Kolmodin, og igjen endret i 1889. Fasaden har store utstillingsvinduer med støpejernskolonner fra ombyggingen på 1890-tallet.
Palas kraftverk

Palas kraftverk er et varmekraftverk ved Constanța i Romania. Det har en installert produksjonskapasitet på 100 MW, fordelt på to dampturbiner. Brenseltypen er koks og naturgass. Eier og operatør er Eletrocentrale București (Elcen S.A).
Hestehus

Hestehus er et frittstående bygg, bygd av mennesker og bygd for at hester som lever i løsdrift, kan søke ly for vær og vind, når de selv ønsker det. Hestehus må ikke forveksles med stall i tradisjonell betydning. Løsdrift av hest skyldes at en mener at det er unaturlig for hesten velferd at den skal stå inne nesten 24 timer i døgnet, og uten muligheter for fri bevegelse.
Mattilsynet stiller formelle krav til hestehold, også krav til ly for hester i løsdrift. Teksten i paragraf 7 i «Forskrift om velferd av hest» er gjengitt her: «§ 7 Bygning, rom m.m. og § 24 Innredning av stall»: «Det skal ikke være flere hester på stedet enn at kravene til bygninger, rom og innredning til enhver tid er oppfylt for hver enkelt hest. Hold av flere hester enn det er stallplasser til, der hester er ute og inne på skift, skal ikke anses som å oppfylle forskriftens krav. De mål som angis nedenfor, er normer basert på nåværende kunnskap om hesters behov.»
Loven om dyrevern kravstiller et visst antall m² for hver hest, avhengig av hestenes størrelse. Arealkravene varierer fra 4 m² til 10 m². Hestehus må også ha takhøyde tilpasset hestenes størrelse. Dyrevernloven sier noe om krav til takhøyde. Det er også et krav om at alle hester skal kunne ligge samtidig. Det er reduksjonsfaktorer for arealkrav for ett og 2 år gamle hester. Det er også krav til egne avlukkede arealer for hester under sykdom.
Hestehus er bygg som bør lett kunne settes opp, tas ned og flyttes til nye områder, uten å ødelegge materialene. Frem til 2008 har det i Norge ikke vært lett tilgjengelig bygg som egner seg for løsdrift av hest. Noen har valgt å sette opp stålhaller i kulturlandskapet, andre har laget enkle bygg i tradisjonelt bindingsverk. Ulempen ved stålhaller er at de ikke er særlig vakre i kulturlandskapet og de er krevende å sette opp, ta ned og flytte. Skal de flyttes innen samme område, kan noen modeller flyttes ved traktor, uten å demontere hallen. Det er en fordel. Ulempen ved bygg i bindingsverk er at de krever en viss bygningsteknisk kunnskap å planlegge og sette opp. Det tar forholdsvis lang tid å sette de opp, og materialene blir ofte ødelagt eller skadet, når man river de / tar de ned. Dermed blir det svært kostnadskrevende over tid å velge hestehus av bindingsverk.
I 2008 kom det på markedet i Norge enkle hestehus spesielt målrettet mot løsdrift av hest. Det finnes hestehus som kan settes opp uten bygningsteknisk bakgrunn, hvor byggene kan tas ned uten i særlig grad å ødelegge materialene.
Hudson kraftverk

Hudson kraftverk (engelsk: PSEG Hudson Generating Station) er et gasskraftverk med integrert kullkraftverk i Hudson County, delstaten New Jersey i USA. Det har en installert produksjonskapasitet på 1115 MW, fordelt på 3 turbiner. Dette er delstatens tredje største fossile kraftverk målt etter installert produksjonseffekt. 
Anlegget stod ferdig i 1968. Brenselkilden er naturgass og kull. Utslippene av CO₂ i 2006 var 3,508 mill tonn.
Peter Vogelius Deinboll

Presten

Deinboll var en periode i Norge fra 1802, som huslærer på Eiker. Men flyttet tilbake til København. Senere flyttet han igjen tilbake til Norge og tok embedseksamen ved Universitetet i Christiania i 1815. 
Han ble i 1816 sendt til Finnmark som sogneprest. Da han ankom Vadsø fant han en nesten ubeboelig prestebolig. Han ble i 1819 pålagt å også styre Østfinnmark prosti og  reiste så å si hele tiden. Avstandene var enorme. Senere ble prostiet delt i seks prestegjeld. 
Fra 1824 var Deinboll sogneprest i Løten, senere flere år i Romsdal. Fra 1830 til 1832 hadde han den unge Andreas Nordvi, senere handelsmann og arkeolog, boende hos seg i Løten.
I 1845 startet han sammen med Joseph Jervell Religionsblad for Menigmand.

Politikeren

Hans interesse for politikk førte han til Stortinget som representant for Finnmark fra 1821 til 1826.

Entomologen

Han vokste opp i København og ble tidlig interessert i biologi og særlig insekter. I ungdommen møtte han ved en tilfeldighet den danske entomologen Niels Tønder Lund, og fikk se hans insektsamling. Trolig var dette en stor inspirasjon. 
På sine reiser samlet han insekter. Hans insektsamling finnes på Naturhistorisk museum i Oslo og utgjør en av de eldste samlingene ved museet. 
Da han i 1816 ble konstituert som sogneprest i Vadsø, ble samlingen overlatt til Jens Rathke. Meningen var at den skulle til inngå i universitetssamlingen i Christiania. Dette skjedde først i 1833, da hadde samlingen økt en god del fra de opprinnelige 3 600 artene den bestod av.  Det er usikkert om den da inkluderte arktiske arter fra Finnmark. Lenge trodde man at Deinbolls insektsamling var tapt, da den var sporløst forsvunnet i over 100 år. Det var Leif Reinhardt Natvig som klarte å oppspore store deler av samlingen. Deinboll skrev ikke selv noen om sin samling, men den ble omtalt av andre, blant annet Johan Wilhelm Zetterstedt som omtalte den som …en skön och wäll ordnad Insekt-Samling ….

Utmerkelser

Han ble for sin innsats utnevnt til ridder av St. Olavs Orden.
Diddy Kong Racing

Priser

Diddy Kong Racing vant Console Racing Award under Interactive Achievement Awards i 1998.
Jens Spahn

Bakgrunn

Jens Spahn vokste opp i Ottenstein, Ahaus som den eldste av tre søsken. Han er utdannet bankmann, og har bacheloreksamen i statsvitenskap. Spahn er katolikk. Han har åpent fremstått som homofil, og er gift med Daniel Funke.

Politisk karrière

Spahn ble medlem av CDU i 1995. Han ble medlem av Forbundsdagen ved valget i 2002, da han selv var 22 år, og ble gjenvalgt ved valgene i 2005, 2009 og 2013. I perioden 2009 til 2015 var han helsepolitisk talsmann for CDU/CSU i Forbundsdagen. Spahn ble utnevnt som parlamentarisk statssekretær i finansdepartementet 13. juli 2015.
Jens Spahn ble 14. mars 2018 utnevnt som helseminister i Angela Merkels fjerde regjering.
Han er medlem av Deutsche Atlantische Gesellschaft, en søsterorganisasjon til Den norske Atlanterhavskomité, og Atlanterhavsbroen.
Spahn ble i tysk presse i 2016 (Politico), nevnt som en mulig etterfølger som kansler etter Angela Merkel.